
Maakatastriseaduse muutmise ja sellega seonduvalt teiste seaduste muutmise seadus

§ 1. Maakatastriseaduse muutmine

Maakatastriseaduses tehakse järgmised muudatused:
1) paragrahvi 3 lõikes 4 asendatakse tekstiosa „algdokumentide ning kaartide “ tekstiosaga „algdokumentide, andmete ning kaartide “;	Comment by Maarja-Liis Lall - JUSTDIGI: Üleliigne tühik.	Comment by Maarja-Liis Lall - JUSTDIGI: Üleliigne tühik.

2) paragrahvi 4 lõike 2 punkti 3 täiendatakse pärast sõna „tunnuse“ sõnadega „ning katastripidaja märke selle olemasolul“;

3) seadust täiendatakse §-ga 52 järgmises sõnastuses:
„§ 52. Isikuandmete töötlemine maakatastris	Comment by Maarja-Liis Lall - JUSTDIGI: Paragrahvide pealkirjad rasvases kirjas (RK juhendi p 5).
(1) Katastri vastutaval töötlejal on õigus töödelda isikuandmeid ulatuses, mis on vajalik käesolevas seaduses sätestatud ülesannete täitmiseks, sealhulgas maakorraldustoimingute tegemiseks, katastriandmete kandmiseks ja parandamiseks ning haldusmenetluse läbiviimiseks.
(2) Käesoleva paragrahvi lõikes 1 nimetatud eesmärgil on katastri vastutaval töötlejal õigus saada ja kasutada andmeid riigi ja kohaliku omavalitsuse andmekogudest.“.

4) paragrahvi 8 täiendatakse lõikega 62 järgmises sõnastuses:
„(62) Katastripidaja teatab puudutatud isikule piiri asukoha määramise, kande muutmise või parandamise otsuse asjaoludest, kui toiming võib kahjustada isiku õigusi.“;

5) paragrahvi 9 täiendatakse lõigetega 26 ja 27 järgmises sõnastuses:
„(26) Katastripidaja teeb piiratud asjaõiguse kohta katastrisse informatiivse märke „Piiratud asjaõiguse ulatus on katastriandmete muutmise tõttu ebatäpne” juhul, kui katastripidaja tuvastab vastuolu piiratud asjaõiguse ruumiala ja selle kohta tehtud registrikannete vahel.

(27) Katastripidaja märge „Piiratud asjaõiguse ulatus on katastriandmete muutmise tõttu ebatäpne“ tehakse kinnistusraamatu registriosades nähtavaks järgmiselt:	Comment by Maarja-Liis Lall - JUSTDIGI: Kuigi MaaKatS § 9 lg 2.5 ka kasutab sellist sõna, siis KRS ei kasuta sellist terminit nagu nähtavaks tegemine. Kinnistusraamatusse tehakse kandeid. Palume täpsustada eelnõu või selgitada seletuskirjas, miks see termin sobiv. Kui põhjendust pole, palume muuta ka § 9 lg 2.5.
1) märge kantakse selle kinnistu registriossa kinnistusregistriosa kolmandas jaos, kuhu on piiratud asjaõigus ruumiandmete järgi kantud maakatastri kitsenduste kaardile;	Comment by Maarja-Liis Lall - JUSTDIGI: Õige on "kolmandasse jakku". Sama ka järgmises punktis.
2) märge kantakse selle kinnistu registriossa kinnistusregistriosa kolmandas jaos, kuhu on piiratud asjaõigus kinnistusraamatu järgi kantud.“;

6) paragrahvi 12 lõiget 1 täiendatakse pärast sõna „ruumiandmed“ sõnadega „ja märked“;

7) paragrahvi 15 lõiget 1 täiendatakse pärast sõna „andmete“ sõnadega „alaliseks“;

8) paragrahvi 151 täiendatakse lõigetega 11 ja 12 järgmises sõnastuses:


„(11) Elektroonilisse katastrisse kogutud käesoleva seaduse § 9 lõike 2 punktis 7 nimetatud isikuandmeid säilitatakse alaliselt, kui seaduses ei ole sätestatud andmete säilitamise täpsemaid tingimusi.

(12) Elektroonilise katastri logiandmeid säilitatakse viis aastat nende tekkimisest arvates.“;

9) paragrahvi 151 lõiget 3 täiendatakse pärast sõna „Katastrisse“ sõnadega „kogutavate andmete koosseis ja säilitamise tähtajad, andmekogu logide pidamine ja säilitamine ning katastrisse“;

10) paragrahvi 16 täiendatakse lõikega 41 järgmises sõnastuses:
„(41) Maamõõtja on kohustatud kustutama või hävitama käesoleva paragrahvi lõike 4 alusel saadud isikuandmed viivitamata pärast maakorraldusest tulenenud muudatuste kandmist kinnistusraamatusse, kui nende edasiseks säilitamiseks ei ole seaduslikku alust.“;	Comment by Maarja-Liis Lall - JUSTDIGI: Palume arvestada, et hetkel sõnastatud kustutamiskohustus ei kata kõiki menetluse lõppemise juhtumeid. Kohustuse tekkimine on seotud üksnes muudatuste kandmisega kinnistusraamatusse. Reguleerimata jääb olukord, kus menetlus lõpetatakse kannet tegemata, taotlus võetakse tagasi, toiming jääb lõpule viimata või kinnistusraamatu kannet ei ole vaja. Palume eelnõu täpsustada.

11) paragrahvi 193 lõiget 3 täiendatakse pärast tekstiosa „omanikku ja“ tekstiosaga „puudutatud isikut ning“.

§ 2. Maakorraldusseaduse muutmine	Comment by Maarja-Liis Lall - JUSTDIGI: HÕNTE § 36 lg 2 kohaselt: Kui eesmärk eeldab seaduse muutmise seaduse eelnõus mitme seaduse muutmist, siis paigutatakse esikohale seadus, mille muutmine tuleneb eelnõu peaeesmärgist, ning selle seaduse muutmisest tulenevad teiste seaduste muudatused reastatakse muudetavate seaduste pealkirjade tähestikulises järjekorras.

Palume teised seadused reastada tähestikulises järjekorras.

Maakorraldusseaduses tehakse järgmised muudatused:

1) paragrahvi 2 lõige 5 muudetakse ja sõnastatakse järgmiselt:
„(5) Käesoleva seaduse alusel läbiviidava maakorraldustoiminguga ei kaasne kinnisasjaõiguse käsutamist asjaõigusseaduse tähenduses ja selle lõpetamiseks ei pea sõlmima notariaalselt tõestatud kokkulepet (asjaõiguslepingut). Kui käesoleva seaduse kohaselt on nõutav puudutatud isiku nõusolek, antakse see kinnistusraamatuseaduse § 341 lõikes 51 sätestatud vormis.“;	Comment by Maarja-Liis Lall - JUSTDIGI: Siit normist ei selgu, mille lõpetamiseks. Palume normis täpsustada.	Comment by Maarja-Liis Lall - JUSTDIGI: Täiendavalt palume arvestada meie märkustega kooskõlastuskirjas.

2) paragrahvi 10 täiendatakse lõikega 8 järgmises sõnastuses:
„(8) Maakorralduskava ja maakorraldustoimingu taotlusele esitatavaid vorminõudeid reguleeritakse katastriüksuse moodustamise korraga, mille kehtestab valdkonna eest vastutav minister määrusega.“;	Comment by Maarja-Liis Lall - JUSTDIGI: See volitusnorm ja ka teised sarnased volitusnormid ei ole HÕNTE-ga kooskõlas.

Palume kaaluda, et katastriüksuse moodustamise kord (mis on kitsam tähendus) ümber pealkirjastada määrustikuks, sest reguleerib kogu valdkonda määruse tasandil (HÕNTE käsiraamatu § 53 komm 3).

Palume teha ühe volitusnormi maakatastri määrustiku jaoks ja muudes normides viidata maakatastri määrustikule nagu on HÕNTE § 11 komm 14 näites.

14. Kui juba seaduseelnõu ettevalmistamise etapis on selge, et rakenduslikud regulatsioonid on võimalik koondada valdavalt ühte rakendusakti, siis võib asjakohases sättes anda näiteks valdkonna eest vastutavale ministrile volitusnormi metsa majandamise eeskirja kehtestamiseks määrusega ja järgnevalt anda sellise volitusnormi sisustamiseks asjakohastes struktuuriosades sätteid näites esitatud sõnastuses, sest lõike 4 järgi võib volituse eesmärke, sisu või piire täpsustada eelnõu teiste sätetega. 

Hetkeseisuga ei vasta ei eelnõuga kavandatud norm ega ka teised normid, mis korrale viitavad, HÕNTE-le.

Maakatastriseadus-Riigi Teataja on korduvalt korrale viidatud:

(3) Eesti topograafia andmekogu andmete töötlemine kõlvikukaardi koostamiseks ja katastriüksuse kõlvikute pindala arvutamine reguleeritakse katastriüksuse moodustamise korraga, mille kehtestab valdkonna eest vastutav minister määrusega.

(3) Maa väärtuse kaardile kogutavate andmete koosseis reguleeritakse katastriüksuse moodustamise korraga, mille kehtestab valdkonna eest vastutav minister määrusega.

(3) Katastrisse andmete esitamise maht ja vorming reguleeritakse katastriüksuse moodustamise korraga, mille kehtestab valdkonna eest vastutav minister määrusega.

Nendel juhtudel on tarbetult korratud igal juhul kehtestaja ja akti liik, kuigi viidatakse korrale, milles peavad olema need nimetatud. Selline tarbetu kordus ei ole kooskõlas HÕNTE § 11 lg-ga 4  - .. Volitusnormis peab olema märgitud akti andja ja liik. Volituse eesmärke, sisu või piire võib täpsustada eelnõu teiste sätetega.

Üldjuhul seadusandja ei pea täitevvõimule ette kirjutama, millised volitusnormid peavad olema ühes määruses, millised eraldi.

See märkus puudutab ka EN § 1 p 9.

3) paragrahvi 11 lõiget 1 täiendatakse teise lausega järgmises sõnastuses:
„Maakorraldustoimingu käigus moodustatud kinnisasja omand tekib kinnisasja katastripidaja otsuse alusel kinnistusraamatusse kandmisega.“;

4) paragrahvi 12 lõige 3 muudetakse ja sõnastatakse järgmiselt:
„(3) Kinnisasjade osade vahetamisel ja kinnisasja piiri muutmisel võib hüvitise määrata osaliste vahel vahetatavate ja liidetavate osade väärtuste vahe alusel. Osalisel, kelle kinnisasjast vahetatava osa väärtus on suurem kui tema kinnisasjaga liidetava osa väärtus, on õigus nõuda väärtuste vahe hüvitamist ühelt või mitmelt osaliselt, kelle kinnisasjaga liidetava osa väärtus on suurem kui nende kinnisasjast vahetatava osa väärtus. Hüvitis määratakse kindlaks osaliste kokkuleppel. Kui kokkulepet ei saavutata, võib maakorralduse läbiviija korraldada vahetatavate ja liidetavate osade hindamise käesoleva seaduse § 23 lõike 1 alusel. Hüvitis makstakse rahas, kui pooled ei lepi kokku teisiti.“;	Comment by Maarja-Liis Lall - JUSTDIGI: Kas see on tahtlikult valikuline, st "võib" selmet "määratakse" kui kindel kõneviis? Palume seda selgitada seletuskirjas.

5) paragrahvi 16 lõige 3 muudetakse ja sõnastatakse järgmiselt:
„(3) Osalisele, kelle ümberkrunditava kinnisasja või selle osa väärtus ümberkruntimise tulemusena väheneb võrreldes selle maakorraldustoimingu eelse väärtusega, makstakse rahalist hüvitist. Hüvitamiskohustus lasub osalistel, kelle kinnisasja või selle osa väärtus ümberkruntimise tulemusena suurenes. Hüvitise määramisel lähtutakse käesoleva seaduse § 23 lõikes 3 nimetatud hindamise tulemustest.“;

6) paragrahvi 23 lõige 3 muudetakse ja sõnastatakse järgmiselt:
„(3) Hindamise eesmärk on määrata ümberkrunditava kinnisasja või selle osa väärtus maakorraldustoimingute eelsetes ja maakorralduskavaga määratud piirides. Kui käesoleva seaduse § 16 lõikest 3 tulenevalt erineb moodustatava kinnisasja või selle ümberkrunditava osa väärtus kinnisasja või selle osa endisest väärtusest, siis lähtutakse hüvitiste maksmisel hindamise tulemustest.“.

§ 3. Kinnistusraamatuseaduse muutmine

Kinnistusraamatuseaduses tehakse järgmised muudatused:

1) paragrahvi 13 lõige 3 muudetakse ja sõnastatakse järgmiselt:
„(3) Käesoleva paragrahvi 2. lõikes 2 nimetatud andmete muutumisel, kui sellega ei kaasne kinnistu piiride muutumist looduses, asendatakse need andmed registriosa esimeses jaos automaatselt.“;

2) paragrahvi 15 lõige 3 muudetakse ja sõnastatakse järgmiselt:
„(3) Kui käesoleva paragrahvi lõikes 1 nimetatud andmed muutuvad maakorraldustoimingu või katastriandmete parandamise käigus, märgib maakatastri pidaja kinnistamisavalduses registriosade kaupa registriosa kolmandas jaos olevate kannete kehtima jäämise, kustutamise või ülekandmise.“;	Comment by Maarja-Liis Lall - JUSTDIGI: Kuna see on ainus osa, mis asendab varasema sõnastuse ühe osa, siis võiks selguse huvides vormistada asendamisvormelina.	Comment by Maarja-Liis Lall - JUSTDIGI: Palume kasutada sama terminit läbivalt.

3) paragrahvi 341 lõiget 7 täiendatakse punktiga 10 järgmises sõnastuses:
„10) avaldaja taotleb õiguse või märkuse kustutamist, mille tähtaeg on möödunud.“;

4) paragrahvi 493 lõike 4 esimene lause muudetakse ja sõnastatakse järgmiselt:	Comment by Maarja-Liis Lall - JUSTDIGI: Palume selle vormistada selguse huvides samuti asendusvormelina.
„Hoonestusõiguse sisu osas võib kandes viidata algdokumendile ja dokumendile, mille alusel soovitakse asjaõiguse sisu tõendada.“;

5) paragrahvi 621 täiendatakse lõikega 3 järgmises sõnastuses:
„(3) Kui kinnistusregistriosa kanne ei vasta kinnistamisavaldusele ja kande ebaõigsus ilmneb pärast kande tegemist registrisse, kannab kinnistamiseks pädev isik kinnistusregistrisse ametiülesande korras vastuväite ebaõige kande parandamise tagamiseks ja teatab parandusettepanekust puudutatud isikutele, kellel on tema määratud aja jooksul õigus esitada vastuväiteid. Tähtaja möödumisel otsustab kinnistamiseks pädev isik kande parandamise.“;	Comment by Maarja-Liis Lall - JUSTDIGI: Sellise sõnastuse puhul tekib küsimus, kuidas saaks kande ebaõigsus ilmneda enne kande tegemist. Palume sõnastada selgemalt. Kas mõte on selles, et kui kinnistamisavalduse alusel tehtud kanne ei vasta selle aluseks olevale kinnistamisavaldusele, kannab kinnistamiseks pädev isik …? Tekib ka küsimus, et kas sellel peaks olema ajaline limiit. Samuti, kas peaks olema määratud, et peab antama mõistlik tähtaeg esitada vastuväiteid.

Pakume välja järgmise sõnastuse alternatiivi:

Kui kinnistamisavalduse alusel tehtud kanne ei vasta selle aluseks olevale kinnistamisavaldusele, kannab kinnistamiseks pädev isik kinnistusregistrisse ametiülesande korras vastuväite ebaõige kande parandamise tagamiseks ja teatab sellest puudutatud isikutele, määrates neile mõistliku aja esitada vastuväiteid.

6) paragrahvi 74 lõike 2 teist lauset täiendatakse pärast tekstiosa „notar,“ tekstiosaga „katastripidaja,“;

7) paragrahvi 7713 lõikest 1 jäetakse välja tekstiosa „I jao“;

8) paragrahvi 7716 lõike 3 teises lauses asendatakse tekstiosa „maksmisest vabastatud korteriomandi omanik teistele kinnisasja kaasomanikele kuuluvate korteriomandi“ tekstiosaga „maksmisest vabastatud korteriühistu korteriomandite registriosade andmetega tutvumisel, korteriomandi omanik teistele kinnisasja kaasomanikele kuuluvate korteriomandite“;

9) paragrahv 798 tunnistatakse kehtetuks.

§ 4. Asjaõigusseaduse muutmine

Asjaõigusseaduses tehakse järgmised muudatused:

1) paragrahvi 54 lõike 2 teist lauset täiendatakse pärast tekstiosa „kokkuleppele“ tekstiosaga „, kui seaduses ei ole sätestatud teisiti“;

2) paragrahvi 226 pealkirja täiendatakse pärast tekstiosa „allkasutusse andmine“ tekstiosaga „, teise registriossa ülekandmine“;

3) paragrahvi 226 täiendatakse lõigetega 31 ja 32 järgmises sõnastuses:
„(31) Kui isiklik kasutusõigus, mille esemeks on avalikes huvides ehitatud tehnovõrk või -rajatis, tuleb kinnistute ühendamisel, maakorraldustoimingu tegemisel või piiriandmete parandamisel üle kanda teise kinnistu registriossa ning ülekantava õiguse järjekoha säilimine ei ole võimalik, kantakse õigus üle piiratud asjaõiguse omaja notariaalselt kinnitatud või digitaalselt allkirjastatud avalduse alusel. Kanne tehakse esimesele vabale järjekohale. Kandeks ei ole vaja kinnistu omaniku nõusolekut.	Comment by Maarja-Liis Lall - JUSTDIGI: Kääne peaks olema nimetav, mitte saav.	Comment by Maarja-Liis Lall - JUSTDIGI: Seletuskirjas käsitletakse lisaks looduses olemasolevale tehnovõrgule ka varem seatud, kuid ehitamata kitsendusi. Normitekst hõlmab sõnaselgelt ainult ehitatud tehnovõrku või -rajatist. Palume eelnõu ja/või seletuskirja täpsustada.

(32) Kui käesoleva paragrahvi lõikes 3¹ nimetatud toimingu käigus kantakse teise kinnistu registriossa üle mitu isiklikku kasutusõigust, võivad nende õiguste omajad omavahelise digitaalselt allkirjastatud või notariaalselt kinnitatud kokkuleppega määrata üksnes nende õiguste omavahelise järjekoha. Selline kokkulepe ei või muuta teiste kinnistusraamatusse kantud õiguste järjekohasuhet.“.

§ 5. Riigilõivuseaduse muutmine

Riigilõivuseaduse § 25 lõike 1 punktis 9 asendatakse tekstiosa „ümberkruntimiskava“ tekstiosaga „maakorraldustoimingu või ümberkruntimiskava“.	Comment by Maarja-Liis Lall - JUSTDIGI: Puuduolev tühik.

§ 6. Seaduse jõustumine

Käesolev seadus jõustub 2027. aasta 1. juunil.



Lauri Hussar	Comment by Maarja-Liis Lall - JUSTDIGI: Vastavalt Riigikogu vormistamise juhendi (Eelnõu ja seletuskirja vormistamise juhend.pdf) p-le 7, palume jätta 3 tühja rida pärast EN põhitekti lõppu ja pärast kohta, kuupäeva ühtlane joon terve teksti laiuses.
Riigikogu esimees

Tallinn,		2026. a



Algatab Vabariigi Valitsus			2026. a

(allkirjastatud digitaalselt)

2
